Israelin urheiluministeri pitää hiljaisen protestin avajaisissa - Lontoon olympialaiset - Urheilu - Helsingin Sanomat
Israelin urheiluministeri pitää hiljaisen protestin avajaisissa
JERUSALEM. Israelin urheiluministeri Limor Livnat aikoo pitää oman hiljaisen hetkensä Münchenin olympialaissa 1972 murhattujen israelilaisurheilijoiden muistoksi.
Livnat aikoo seistä paikallaan minuutin Kansainvälisen olympiakomitean puheenjohtajan Jacques Roggen puheen aikana.
Palestiinalaisen Musta Syyskuu -järjestön verilöylyssä Münchenissä kuoli 17 ihmistä, joista 11 kuului Israelin olympiajoukkueeseen
USA ja Israel ovat yrittäneet taivutella KOK:ta järjestämään hiljaisen hetken olympialaisten avajaisissa.
Rogge osallistui urheiljakylässä maanantaina järjestettyyn hiljaiseen hetkeen. KOK kuitenkin päätti maanantaina, että avajaisissa ei hiljaista hetkeä järjestetä.
Myös verilöylyssä kuolleen miekkailuvalmentajan Andre Spitzerin leski Ankie Spitzer aikoo seistä Roggen puheen aikana.
"Minulle on voitto, jos edes muutama sata 80 000 hengen katsomomerestä seuraa esimerkkiäni", sanoi Spitzer.
The Times -lehti spekuloi KOK:n tiukan linjan johtuvan boikottipelosta. Jos Israel saa myötätuntoa, voivat arabimaat pakata laukkunsa ja lähteä kisoista kotiin.